جدہ (اُردو پوائنٹ اخبارتازہ ترین۔ 23 مئی2018ء،نمائندہ خصوصی،ایم خوشحال شریف،جدہ،سعودیہ) پاک سرزمین فورم مڈل ایسٹ کے ڈپٹی آرگنائزر ڈاکٹر محمد نعیم قائم خانی کی جماعت اسلامی پاکستان کے نائب امیر اور سینئر سیاست دان سابق رکن قومی اسمبلی ڈاکٹر فرید احمد پراچہ سے ملاقات اور سندھ سمیت پاکستان کی سیاسی صورتحال پر تبادلہ خیال اور خصوصی طور پر کراچی کے مسائل اور عوام کو درپیش مسائل پر تفصیلی تبادلہ خیال اس موقع پر ڈاکٹر محمد نعیم قائم خانی نے انہیں پاک سرزمین پارٹی کے قائدین محترم جناب سید مصطفٰی کمال اور انیس قائم خانی کا سلام اور محبت اور بھائی چارے کا پیغام بھی پہنچایا اس موقع پر محترم جناب ڈاکٹر فرید پراچہ صاحب نے کہا کہ پاکستان کو مضبوط مستحکم اور ترقی یافتہ ممالک میں شامل ہو نے کے لئے ہمیں ان چوروں لٹیروں اور مافیا نما لوگوں نے جان چھڑانی ہوگی تاکہ پاکستان کو حقیقی معنوں میں صحیح اسلامی فلاحی ریاست بنایا جاسکے جہاں ہر شخص کے بنیادی حقوق کا تحفظ کیا جائے اور پورے ملک میں یکساں طور پر ترقی اور خوشحالی آئے غریب اور امیر کے درمیان فرق کو کم کیا جائے اور پورے ملک میں یکساں تعلیمی نظام نافذ ہو.